As **matemáticas recreativas** son unha forma de matemáticas desenvolvidas a través da diversión e con fins recreativos e de entretemento, en lugar de investigacións estritas, ou aplicacións en actividades profesionais, ou mesmo por exixencia da educación formal dos estudantes, para achegar as matemáticas a públicos amplos. Aínda que non se limitan necesariamente a unha actividade afeccionada, moitos temas neste campo non requiren coñecementos de matemáticas avanzadas. As matemáticas recreativas implican xogos e crebacabezas matemáticos, que moitas veces buscan sensibilizar a nenos e adultos sen formación na zona, inspirando un maior interese polas matemáticas.

A pesar de carecer dunha definición rigorosa, as matemáticas recreativas teñen unha longa traxectoria, aparecendo xa no libro *De Viribus Quantitatis*, de Luca Pacioli, as primeiras mencións aos xogos matemáticos, presentando, ademais, unha colección de curiosidades matemáticas. Porén, o primeiro libro dedicado enteiramente á recreación matemática apareceu só en 1624, *Problèmes plaisants et délectables*, escrito polo matemático francés Bachet de Méziriac. A primeira mención explícita dunha "recreación matemática" atópase nas *Récréations mathématiques* de Jacques Ozanam, publicada en 1694 e reeditada varias veces.

Exemplos
--------

* O Sudoku
* O cadrado máxico
* O cubo de Rubik
* Os fractais
* O Tangram
* O origami
* A análise do número cíclico 142857 e outros
* O xogo do oso
* As poliformas
* As palabras cruzadas

Divulgación
-----------

En Galiza, diversas agrupacións, medios de comunicación, institucións educativas e personalidades do ámbito científico participaron na divulgación das matemáticas lúdicas. As Xornadas de Matemática Recreativa foron organizadas por AGAPEMA (Asociación Galega do Profesorado de Educación Matemática) desde a década de 1990, abordando diversos aspectos das matemáticas recreativas, como os videoxogos como recurso docente. Tamén organizan a Olimpíada Matemática e Rebumbio Matemático, e editan a revista *GAMMA* e exposicións como *Matemáticas para Desfrutar*, *Xeometría 3D* ou *Explorando coa Luz,* e convocan os premios *Arte e Xeometría* en Lugo, *Concurso de enxeño e entretemento matemático* en Santiago de Compostela ou a *Feira Matemática* na Coruña.

O Museo Pedagóxico de Galicia (MUPEGA) en Santiago de Compostela organizou exposicións e actividades co obxectivo de achegar a matemática recreativa a públicos de todas as idades, pero especialmente aos máis novos.

A UNED tamén organizou en Ourense un curso universitario de verán dedicado ás matemáticas recreativas, cunha combinación de charlas teóricas e actividades prácticas para os asistentes.

Diversos programas da CRTVG, como Efervesciencia incorporaron seccións con curiosidades matemáticas, desafíos lóxicos e actividades sobre ciencia e matemáticas lúdicas.

Notas
-----

1. ↑  Kulkarni, D. Enjoying Math: Learning Problem Solving With KenKen Puzzles Arquivado 01 de agosto de 2013 en Wayback Machine.
2. ↑  "Matemáticas recreativas: ponga a prueba su destreza resolviendo enigmas históricos" (en castelán). 12 de marzo de 2020. Consultado o 22 de decembro de 2022.
3. ↑  "Congreso da Coruña". *xtec.cat*. Consultado o 2023-08-12.
4. ↑  "Artigos; expos" (PDF). *Allegue.com*.
5. ↑  "Matemática recreativa" (en castelán). Consultado o 2023-08-12.
6. ↑  "Efervesciencia ← Doses de ciencia sen contraindicacións. Mércores as 21 h na Radio Galega. Financiando pola FECYT". Arquivado dende o orixinal o 17 de xaneiro de 2018. Consultado o 2023-08-12.

Véxase tamén
------------

* Fractal
* Ilusión óptica

* Matemáticas
* Matemáticas e arte
* Historia das matemáticas
* Teoría dos grafos
* Teoría dos números
* Xeometría
* Xeometría recreativa
* Xogo
* Xogo social

| * v
* c
* e
Matemáticas |
| --- |
| Áreas | Aritmética - Álxebra (elemental · linear · multilinear · abstracta) - Xeometría (discreta · alxébrica · diferencial · finita) - Trigonometría - Cálculo / Análise - Análise funcional - Teoría de conxuntos - Lóxica - Teoría de categorías - Teoría de números - Combinatoria - Teoría de grafos - Topoloxía - Teoría de Lie - Ecuacións diferenciais - Sistemas dinámicos - Física matemática - Análise numérica - Computación - Teoría da información - Probabilidade - Estatística - Optimización - Teoría de control - Teoría de xogos - Teoría da representación - Historia das matemáticas |
| Divisións | Matemática pura - Matemática aplicada - Matemática discreta - Matemática computacional |

---

|  |  |
| --- | --- |
| Este artigo tan só é un bosquexo |  *Este artigo sobre matemáticas é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q1410503
* EBID: ID
* GND: 4124357-2
* LCCN: sh85082131
* MAG: 132478621

 |